
108                                                          DR.31.10.2017                                                

 
 Timbalan Yang di-Pertua [Datuk Seri Dr. Ronald Kiandee]: Ya. 

Tuan Tony Pua Kiam Wee [Petaling Jaya Utara]: 1MDB juga mempertahankan 
kenyataan bahawa 1MDB akan mencapai keuntungan melalui Pelan Rasionalisasi. 1MDB 
juga menyebut bahawa ia akan menerima bayaran kepada Kementerian Kewangan melalui 
hartanah yang telah diserah balik kepada Kementerian Kewangan.   

Tuan Yang di-Pertua, kita rakyat Malaysia terkejut dengan kenyataan 1MDB. Rakyat 
masih ingat 1MDB telah mengumumkan kejayaan menjual 60 peratus daripada Bandar 
Malaysia dengan harga RM7.41 bilion. Wang sebanyak RM741 juta ini telah dibayar kepada 
1MDB sebagai deposit. Akan tetapi pembelian ini terpaksa dibatalkan tahun ini sebab 
Kementerian Kewangan berkata bahawa konsortium pembeli Iskandar Waterfront berkali-kali 
gagal membuat bayaran mengikut jadual yang ditetapkan. Bukan sahaja Bandar Malaysia 
telah diserah balik kepada Kementerian Kewangan, Arul Kanda pun sudah disingkir sebagai 
Pengerusi Syarikat Bandar Malaysia. [Disampuk] Okey.  

Masalahnya macam ini. Syarikat Iskandar Waterfront bayar deposit RM741 juta 
kepada 1MDB. Kontrak dibatalkan. Deposit dipulangkan tetapi yang pulangkan deposit ini 
bukan 1MDB. Yang pulangkan deposit ini Kementerian Kewangan. [Disampuk] Lepas itu 
1MDB kata Bandar Malaysia sudah diserahkan kepada Kementerian Kewangan tetapi dia 
tidak kata hutang Bandar Malaysia sebanyak RM2.4 bilion juga sama sekali diserahkan 
kepada Kementerian Kewangan. 

 Ketua Audit Negara dalam Laporan PAC telah menyebut bahawa RM2.4 bilion yang 
diambil oleh 1MDB ini tidak digunakan untuk membangun Bandar Malaysia. Kenapa 
Kementerian Kewangan terpaksa mengambil alih hutang RM2.4 bilion ini? Kita terkejut 
sekarang bila 1MDB sebut walaupun tanah ini telah pun diserah balik kepada Kementerian 
Kewangan, Kementerian Kewangan akan satu hari nanti kena bayar balik kepada 1MDB lagi. 
Kita bayar bagi deposit, kita bayar lagi hutang RM2.4 bilion, kita kena bayar balik lagi untuk 
tanah yang kita sebenarnya jual kepada 1MDB.   

Apa ini? Bila kita lihat penyelesaian antara 1MDB dengan syarikat IPIC. Ini 
penyelesaian sudah habis kes. Okey. Yang diumumkan di mana 1MDB membayar RM2.5 
bilion pada bulan Ogos kepada syarikat IPIC. RM2.5 bilion lagi bulan Disember. Kita hendak 
tanya. Saya tanya dalam Parlimen siapa yang bayar RM2.5 bilion ini? Adakah 1MDB yang 
bayar ataupun Kementerian Kewangan membantu 1MDB bayar. 

Timbalan Yang di-Pertua [Datuk Seri Dr. Ronald Kiandee]: Soalan itu ditolakkan 
Yang Berhormat? 

 Tuan Tony Pua Kiam Wee [Petaling Jaya Utara]: Soalan ini ditolak. Saya hendak 
tanya kenapa soalan ini ditolak? 

Timbalan Yang di-Pertua [Datuk Seri Dr. Ronald Kiandee]: Sebab itu saya 
katakan jangan bawa dalam perbahasan, Yang Berhormat. Soalan itu telah ditolak oleh 
Speaker, Yang Berhormat tak payah bawa ke dalam perbahasan Yang Berhormat.  

Tuan Tony Pua Kiam Wee [Petaling Jaya Utara]: Sebab kita nak tahu 
Kementerian Kewangan ada keluar wang untuk tolong 1MDB tak?  

 Datuk Che Mohamad Zulkifly bin Jusoh [Setiu]: Usul persendirian! 

 Tuan Tony Pua Kiam Wee [Petaling Jaya Utara]: Saya tidak tanya tentang 1MDB.  
Saya tanya Kementerian Kewangan! 

 Timbalan Yang di-Pertua [Datuk Seri Dr. Ronald Kiandee]: Sudah, cukuplah 
Yang Berhormat. 

 Tuan Tony Pua Kiam Wee [Petaling Jaya Utara]: Adakah Kementerian Kewangan 
bayar hutang ini? 

Timbalan Yang di-Pertua [Datuk Seri Dr. Ronald Kiandee]: Soalan itu telah 
ditolak Yang Berhormat. 

 Tuan Tony Pua Kiam Wee [Petaling Jaya Utara]: Kita bahas bajet. Kalau bajet 
kita kena tahu Kementerian Kewangan macam mana gunakan wang rakyat. 

Timbalan Yang di-Pertua [Datuk Seri Dr. Ronald Kiandee]: Ya, masa sudah 
habis Yang Berhormat. 



Timbalan Yang di-Pertua [Datuk Seri Dr. Ronald Kiandee]: Ya. Tuan Tony Pua Kiam Wee [Petaling Jaya Utara]: 1MDB juga mempertahankan kenyataan bahawa 1MDB akan mencapai keuntungan melalui Pelan Rasionalisasi. 1MDB juga menyebut bahawa ia akan menerima bayaran kepada Kementerian Kewangan melalui hartanah yang telah diserah balik kepada Kementerian Kewangan. Tuan Yang di-Pertua, kita rakyat Malaysia terkejut dengan kenyataan 1MDB. Rakyat masih ingat 1MDB telah mengumumkan kejayaan menjual 60 peratus daripada Bandar Malaysia dengan harga RM7.41 bilion. Wang sebanyak RM741 juta ini telah dibayar kepada 1MDB sebagai deposit. Akan tetapi pembelian ini terpaksa dibatalkan tahun ini sebab Kementerian Kewangan berkata bahawa konsortium pembeli Iskandar Waterfront berkali-kali gagal membuat bayaran mengikut jadual yang ditetapkan. Bukan sahaja Bandar Malaysia telah diserah balik kepada Kementerian Kewangan, Arul Kanda pun sudah disingkir sebagai Pengerusi Syarikat Bandar Malaysia. [Disampuk] Okey. Masalahnya macam ini. Syarikat Iskandar Waterfront bayar deposit RM741 juta kepada 1MDB. Kontrak dibatalkan. Deposit dipulangkan tetapi yang pulangkan deposit ini bukan 1MDB. Yang pulangkan deposit ini Kementerian Kewangan. [Disampuk] Lepas itu 1MDB kata Bandar Malaysia sudah diserahkan kepada Kementerian Kewangan tetapi dia tidak kata hutang Bandar Malaysia sebanyak RM2.4 bilion juga sama sekali diserahkan kepada Kementerian Kewangan. Ketua Audit Negara dalam Laporan PAC telah menyebut bahawa RM2.4 bilion yang diambil oleh 1MDB ini tidak digunakan untuk membangun Bandar Malaysia. Kenapa Kementerian Kewangan terpaksa mengambil alih hutang RM2.4 bilion ini? Kita terkejut sekarang bila 1MDB sebut walaupun tanah ini telah pun diserah balik kepada Kementerian Kewangan, Kementerian Kewangan akan satu hari nanti kena bayar balik kepada 1MDB lagi. Kita bayar bagi deposit, kita bayar lagi hutang RM2.4 bilion, kita kena bayar balik lagi untuk tanah yang kita sebenarnya jual kepada 1MDB. Apa ini? Bila kita lihat penyelesaian antara 1MDB dengan syarikat IPIC. Ini penyelesaian sudah habis kes. Okey. Yang diumumkan di mana 1MDB membayar RM2.5 bilion pada bulan Ogos kepada syarikat IPIC. RM2.5 bilion lagi bulan Disember. Kita hendak tanya. Saya tanya dalam Parlimen siapa yang bayar RM2.5 bilion ini? Adakah 1MDB yang bayar ataupun Kementerian Kewangan membantu 1MDB bayar. Timbalan Yang di-Pertua [Datuk Seri Dr. Ronald Kiandee]: Soalan itu ditolakkan Yang Berhormat?. Tuan Tony Pua Kiam Wee [Petaling Jaya Utara]: Soalan ini ditolak. Saya hendak tanya kenapa soalan ini ditolak?. Timbalan Yang di-Pertua [Datuk Seri Dr. Ronald Kiandee]: Sebab itu saya katakan jangan bawa dalam perbahasan, Yang Berhormat. Soalan itu telah ditolak oleh Speaker, Yang Berhormat tak payah bawa ke dalam perbahasan Yang Berhormat. Tuan Tony Pua Kiam Wee [Petaling Jaya Utara]: Sebab kita nak tahu Kementerian Kewangan ada keluar wang untuk tolong 1MDB tak?. Datuk Che Mohamad Zulkifly bin Jusoh [Setiu]: Usul persendirian!. Tuan Tony Pua Kiam Wee [Petaling Jaya Utara]: Saya tidak tanya tentang 1MDB. Saya tanya Kementerian Kewangan!. Timbalan Yang di-Pertua [Datuk Seri Dr. Ronald Kiandee]: Sudah, cukuplah Yang Berhormat. Tuan Tony Pua Kiam Wee [Petaling Jaya Utara]: Adakah Kementerian Kewangan bayar hutang ini?. Timbalan Yang di-Pertua [Datuk Seri Dr. Ronald Kiandee]: Soalan itu telah ditolak Yang Berhormat. Tuan Tony Pua Kiam Wee [Petaling Jaya Utara]: Kita bahas bajet. Kalau bajet kita kena tahu Kementerian Kewangan macam mana gunakan wang rakyat. Timbalan Yang di-Pertua [Datuk Seri Dr. Ronald Kiandee]: Ya, masa sudah habis Yang Berhormat.